**Tatra 613** je osobný automobil vyššej triedy, vyrábaný automobilkou Tatra v rokoch 1974 – 1995 ako nástupca druhej generácie Tatry 603. Patrí k automobilovým legendám a je výnimočná ako svojou konštrukciou, tak aj osudom. Je to automobil vyvinutý v Česko-Slovensku ako reprezentačné vozidlo určené hlavne pre najvyšších štátnych úradníkov, ako aj funkcionárov vládnucej totalitnej komunistickej strany. Používali ho prezidenti, členovia vlád a riaditelia štátnych podnikov. Auto sa vyrábalo v pobočnom závode Tatra Příbor v regulovaných malých počtoch a nebolo voľne dostupné, preto bola jeho malosériová výroba s vysokým podielom ručnej práce drahá.

Vývoj
-----

Vo výrobe osobných automobilov priniesla Tatra 613 odklon od dovtedy pre firmu typických aerodynamických karosérií, používaných u vozidiel vyššej triedy od roku 1933, ktoré začala Tatra 77. Koncepcia vzduchom chladeného motora V8 v zadnej časti karosérie však ostala zachovaná. Tatra 613 využila viaceré riešenia podvozkových skupín prototypu Tatra 603X, čomu vďačila spolu s umiestnením motora nad zadnou nápravou za svoje veľmi dobré jazdné vlastnosti. 

Karoséria typu T-613 bola dielom renomovanej talianskej firmy Carrozzeria Vignale. Prvé vozy boli karosované priamo v Taliansku a do Česko-Slovenska boli dodané začiatkom roku 1969. Auto sa dostalo do výroby po ukončení vývoja až v roku 1973 a v modernizovanej podobe sa vyrábalo až do roku 1995, kedy bolo nahradené od neho technicky odvodeným posledným osobným vozidlom značky – Tatrou 700. Počas týchto rokov došlo k niekoľkým modernizáciam ako na motore, tak aj v interiéri a na karosérii. Označenia vozidiel sa po modernizácii pochopiteľne menili, tie najdôležitejšie boli T613-2, T613-3, T613-4 a T613-S.

Motor
-----

Tatra 613 bola známa ako rýchle priestranné a pohodlné vozidlo s pružným vzduchom chladeným karburátorovým motorom 2x2 OHC, so zdvihovým objemom 3,5 l a výkonom 168 k, s ktorým jazdila rýchlosťou až 190 km/h. Neskôr sa v malých počtoch objavili aj výkonnejšie motory vyššieho zdvihového objemu a v posledných rokoch výroby aj motory so vstrekovaním paliva a výkonom až 200 k. Tieto vozidlá dosahovali maximálnu rýchlosť až 230 km/h. 

Vo vývoji bola úspešne pripravená aj verzia tohoto motora s vodným chladením. 

Prevodovka bola najprv 4-stupňová, u posledných verzií 5-stupňová. Karoséria bola u väčšiny vozidiel typu sedan, existovali však aj iné prevedenia (kupé, long s predĺženým rázvorom, dvojmiestne špeciálne vozidlá pre záchranárov a hasičov, sanitky a montážne vozidlá, vozidlá v policajnej úprave, špeciálne prehliadkové kabriolety…).

Jedinečné a svetové bolo technické riešenie umiestnenia diferenciálu v priestore olejovej vane v bloku motora .

Charakteristika
---------------

V bežnom prevedení bola T613 otypovaná ako päťmiestna, zadné sedadlá však boli tvarované pre pohodlné sedenie 2 osôb s vyvýšenou strednou časťou sedáku a so sklopiteľnou opierkou. Neskoršie luxusnejšie verzie (Tatra 613 Special) boli napriek rázvoru predĺženému o 150 mm otypované len pre 4 osoby, s dôrazom na čo najvyššie pohodlie cestujúcich. V strede zadného operadla tu býval umiestnený minibar. 

Neskoršie prevedenia, hlavne vozidlá označované ako T613MiLong, sa mohli výrazne odlišovať v použitej vnútornej výbave podľa želania zákazníkov, čo sa tiež prejavilo aj v značnom rozdiele ceny jednotlivých vozidiel.

Celkovo bolo vyrobených iba okolo 10 tis. vozidiel tohto typu, čo dáva Tatre 613 spolu s jej originálnou technickou koncepciou určitý punc výnimočnosti. Vozidlá sú dnes vyhľadávaným objektom automobilových zberateľov doma i v zahraničí a bežne ich môžeme vídať na stretnutiach milovníkov automobilov. Ich udržiavanie v dobrom technickom stave je však pomerne náročné kvôli slabej korozívnej odolnosti karosérie, ako aj kvôli horšej dostupnosti náhradných dielov. Napriek tomu patrí odvezenie v Tatre 613 dôstojne sa nesúcej po ceste s tlmeným bublaním vzduchom chladeného osemvalca stále k výnimočným technickým zážitkom.

Odvodené verzie
---------------

Na báze technických skupín Tatry 613 boli postavené aj viaceré športovo karosované prototypy, z ktorých najznámejšia je MTX Tatra V8 (1991). Pokusom o modernizáciu modelového radu bol prototyp Tatra Prezident.

Galéria
-------

* Tatra 613-3Tatra 613-3
* Motor Tatra 613-4 MiMotor Tatra 613-4 Mi
* Tatra 613-4 Mi LongTatra 613-4 Mi Long
* Tatra 613 KabrioTatra 613 Kabrio
* Sanitka Tatra 613 SVSanitka Tatra 613 SV

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra 613**

Externé odkazy
--------------

* Tatra Auto Klub Slovakia Archivované 2017-07-03 na Wayback Machine
* Tatra, A. S, oficiálna stránka
* Tatra portal

| * z
* d
* u
Automobily vyrábané spoločnosťou Tatra |
| --- |
| Osobné | 
Präsident |
10 |
11 |
12 |
17 |
20 |
26/30 |
26/52 |
30 | 30/52 |
31 |
52 |
52 Sport |
54 |
57 |
57 A |
57 B |
70 |
70 A |
75 |
77 |
77 A |
80 |
87 |
87-603 |
97 |
107 |
600 Tatraplan |
603 |
603-2 |
613 |
623 |
700
 |
| Nákladné a úžitkové | 
13 |
22 |
23 |
24 |
25 |
26 |
27 |
27 B |
28 |
43 |
49 |
72 |
74 |
79 |
81 |
84 |
85 |
85 A |
86 |
92 |
111 |
114 |
115 |
116 |
128 |
130 |
131 |
138 |
141 |
147 |
148 |
157 |
163 Jamal |
165 |
400 |
401 |
500 |
700 |
805 |
810 |
813 |
815 |
815-2 |
Beta |
Phoenix
 |
| Vojenské | 
57 K |
72 |
82 |
93 |
111 |
805 |
809 |
810 |
813 |
815 |
815-2 |
815 SOT |
816 FORCE |
817 |
DANA |
OT-62 |
OT-64 |
OT-810 |
V 750 |
V 799 |
V 809
 |
| Prototypy a závodné | 
12 Targa Florio |
30 Sport |
90 |
137 |
201 |
600 kabriolet |
600 Diesel |
601 Monte Carlo |
602 Tatraplan Sport |
603 MB |
603 Monte Carlo |
603 A | 603 X |
604 |
605 |
607 |
T2-607 |
625 |
Baghira |
Delfín |
603 NP |
MTX V8 |
Prezident |
V 570 |
V 855
 |